Diskusjon:Krigen i Ukraina

message: Jeg har nettopp endret 1 ekstern(e) lenke(r) i artikkelen Den russisk-ukrainske krig. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20140304140953/http://www.moz.gov.ua/ua/portal/pre_20140227_g.html til http://www.moz.gov.ua/ua/portal/pre_20140227_g.html
Med hilsen—InternetArchiveBot (Rapporter feil) 15. feb. 2021 kl. 03:55 (CET)
thread_title:  Endret eksterne lenker 

message: Jeg er ikke sikker på om det er riktig å snakke om noen enhetlig «russisk-ukrainsk krig» sia 2014. Russland starta krig mot Ukraina for to dager sia, jeg vil si det går et vesentlig skille mellom dette og tidligere hendelser. Annekteringa av Krim skjedde uten kamper, ergo er det vel ikke grunnlag for å kalle det en krig så vidt jeg veit. Krigen i Øst-Ukraina var mellom den ukrainske stat og russiske separatister i Øst-Ukraina, støttet av Russland. Der snakker vi om en borgerkrig med utenlandsk (altså russisk) involvering. I tillegg har det vært konflikt mellom de to land på flere (ikke-militære) plan de samme åra. Det som har skjedd før 2022 er vel hovedsakelig å anse som det som omtales som «hybridkrig» i moderne sjargong (uansett hvor konspiratorisk som det begrepet kan høres ut). Jeg synes uansett det er mer korrekt å omtale det som har skjedd sia 2014 samla som en «russisk-ukrainsk konflikt» – den «russisk-ukrainske krig» refererer vel både etter min oppfatning og etter den allmene oppfatning mest til den foraktelige krigen Kreml har starta mot sitt naboland nå. Jeg tror det er mer korrekt å snakke om en samla «russisk-ukrainsk konflikt» sia 2014, enn en samla åtteårig «russisk-ukrainsk krig». --Te og kaker (diskusjon) 26. feb. 2022 kl. 21:31 (CET)
replies: text: Jeg ser at det er bare svenskene som kaller dette en konflikt i denne artikkelen. Den russiske, ukrainske, engelske og spanske versjonen kaller dette krig. HHKhhk (diskusjon) 8. mar. 2022 kl. 07:48 (CET)
thread_title:  "Russisk-ukrainsk krig" eller "konflikt" sia 2014? 

message: Jeg foreslår å flytte artikkelen til ny tittel Krigen i Ukraina. Begrunnelse: Det er der jeg venter å finne denne artikkelen. Etter tidligere erfaringer tar jeg dette opp på diskusjonssiden i stedet for bare å flytte den. M14 (diskusjon) 24. jan. 2023 kl. 11:30 (CET)
* Høres umiddelbart bedre ut, med mindre tittelen er i konflikt med/misvisende ift. evt. andre kriger? Znuddel (diskusjon) 24. jan. 2023 kl. 11:36 (CET)
replies: text: :Jeg tror vi trygt kan støtte å bruke den gjengse betegnelsen, jamfør Irak-krigen og krigen i Afghanistan. Erik F. 24. jan. 2023 kl. 11:40 (CET)

text: Vil bare påpeke prinsipper i området dette ligger i. En leksikonleser forventer ikke bare et mest brukt uttrykk, som også kan være løsere og til enhver tid kontekstgitt (f.eks. av aktualitet), eller hva ens stilling i en snevrere tidsramme ellers ville gjort mest naturlig, men det best skjelnende og adekvate leksikalske valget blant tilstrekkelig kjente signifikanter: «Krigen» har vært det mest brukte om annen verdenskrig, og var vel det forventede i dagligtale, men Krigen ville aldri kommet på tale som tittel. (Forøvrig er svært ofte f.eks. heller ikke hensyn til «kjent norsk» – trend i marginalt språk – komparativt nær tungtveiende i nærvær av noen kjent norsk oversettelse som avspeiler distinkt og adekvat navn i relevant internasjonal bruk.) Man har altså en anelse om at Krigen i Ukraina skyter bom på flere punkter: Hvordan avgjør man at «krigen i Ukraina» ikke bare sies nettopp fordi snevrere kontekstforutsetninger samtidig er aktuelt gitt? Det siste virker i lys av den relative uspesifisiteten jo plausibelt. Er dette et skjelnende navn overfor andre «kriger i Ukraina»? Neppe. Avansert opplegg (diskusjon) 25. jan. 2023 kl. 00:02 (CET)
replies: text: :Ser nå at ENGWIKs korrosponderende artikkel heter Russo-Ukrainian War. Znuddel (diskusjon) 25. jan. 2023 kl. 09:21 (CET)

text: Jeg støtter forslaget, men vi bør inkludere årstall i tittelen med parentes. 12u (diskusjon) 1. feb. 2023 kl. 10:24 (CET)
thread_title:  Artikkelens tittel 

message: Ser at følgende «land» er oppgitt som stridende parter og støttespillere: Folkerepublikken Donetsk, Folkerepublikken Lugansk, Republikken Krim og Sør-Ossetia. Folkerepublikken Donetsk  og Folkerepublikken Lugansk er anerkjent av Russland, Nord-Korea og Syria. Republikken Krym er en enhet innenfor Ukraina, hvor Russlands okkupasjon knapt er anerkjent av andre enn Russland og en håndfull andre land, det samme gjelder Sør-Ossetia. Jeg mener dette er grovt misvisende, det er én krigførende part, Russland, støttet av Belarus. Ulflarsen (diskusjon) 6. mai 2023 kl. 16:58 (CEST)
replies: text: Enig. Znuddel (diskusjon) 6. mai 2023 kl. 22:03 (CEST)
replies: text: :Jeg også er enig. 12u (diskusjon) 6. mai 2023 kl. 22:53 (CEST)
replies: text: :: Har fjernet både kvasistatene og diverse lite relevante kollaboratører fra infoboksen. Ulflarsen (diskusjon) 6. mai 2023 kl. 23:16 (CEST)

text: Uenig, det at krigen først var en borgerkrig forsvinner når kun Russland og Belarus står som deltakere. Lederen i Folkerepublikken Donetsk, Denis Pushilin passer ikke inn i noen av alternativene, med mindre man annerkjenner Donetsk Fylke som en del av Russland.  Baboogie (diskusjon) 30. mai 2024 kl. 02:06 (CEST)
thread_title:  Stridende parter, hva med Disneyland?